title: Οι απόψεις των εκπαιδευτικών Δευτεροβάθμιας Εκπαίδευσης σχετικά με την ευαισθητοποίηση και την αποδοχή της διαφορετικότητας στη Δευτεροβάθμια Εκπαίδευση
title: The views of Secondary Education educators regarding awareness and acceptance of diversity in Secondary Education
titleType: AlternativeTitle
Creators: name: Χαλκίδου, Αικατερίνη
Publisher: name: Πανεπιστήμιο Δυτικής Αττικής
Year: 2024
Subjects: Δευτεροβάθμια εκπαίδευση
Εκπαιδευτικοί
Πολυπολιτισμικές ομάδες
Αποδοχή διαφορετικότητας
Ευαισθητοποίηση εκπαιδευτικών
Ποσοτική μέθοδος
SPSS ανάλυση δεδομένων
Απλή τυχαία δειγματοληψία

description: Η παρούσα έρευνα εστιάζει στην εξέταση των απόψεων των εκπαιδευτικών δευτεροβάθμιας εκπαίδευσης σχετικά με την αποδοχή και την ευαισθητοποίηση της διαφορετικότητας στην εκπαιδευτική διαδικασία. Μέσω αυτής, της επισκόπησης της βιβλιογραφίας και της επισήμανσης της ανάγκης για περαιτέρω έρευνας σε αυτό το πεδίο, αναδεικνύεται η σημασία της κατανόησης των προκλήσεων και των δυνητικών λύσεων για τη διασφάλιση ενός περιβάλλοντος μάθησης που προάγει την ανοχή και την αποδοχή της διαφορετικότητας (Banks, 2016).
description: Η παρούσα διπλωματική εργασία εξερευνά τις απόψεις και τις πρακτικές των εκπαιδευτικών στη δευτεροβάθμια εκπαίδευση σχετικά με την ευαισθητοποίηση και την αποδοχή της διαφορετικότητας. Μέσω της συλλογής και ανάλυσης δεδομένων από ερωτηματολόγια, η εργασία αναδεικνύει τη σημασία της αντιμετώπισης της διαφορετικότητας στο εκπαιδευτικό περιβάλλον. Επίσης μέσω της μελέτης αναλύονται οι απόψεις των εκπαιδευτικών, η ανησυχία τους για την ψυχική υγεία των μαθητών και η προετοιμασία τους για την αντιμετώπιση πολυπολιτισμικών ομάδων. Με χρήση της ποσοτικής μεθόδου έρευνας και ανάλυσης δεδομένων μέσω του SPSS, μελετώνται οι απαντήσεις 152 εκπαιδευτικών από την Διεύθυνση Δευτεροβάθμιας Εκπαίδευσης Πειραιά (Δ.Δ.Ε Πειραιά). Επιπλέον, προτείνονται πρακτικές προσεγγίσεις για τη δημιουργία περιβαλλόντων μάθησης που να ενθαρρύνουν την ανοχή, την κατανόηση και την ανάπτυξη της ευαισθητοποίησης στη διαφορετικότητα. Τέλος, γίνεται ανάλυση των προκλήσεων που αντιμετωπίζουν οι εκπαιδευτικοί και σε αυτό το πλαίσιο προτείνονται στρατηγικές για την αντιμετώπισή τους. Τα αποτελέσματα της έρευνας προσφέρουν εισηγήσεις για τη βελτίωση της εκπαιδευτικής πρακτικής και τη δημιουργία ενός πιο συμπεριληπτικού σχολικού περιβάλλοντος. Σκοπός: Με βάση τις παραπάνω πληροφορίες, η διπλωματική μου εργασία αποσκοπεί στη συγκέντρωση, επεξεργασία και μελέτη απόψεων εκπαιδευτικών δευτεροβάθμιας εκπαίδευσης σχετικά με την ανοχή και την ευαισθητοποίηση στην πολυμορφία του μαθητικού πληθυσμού. Μέθοδος: Ειδικότερα, πραγματοποιείται αναφορά σε επιστημονικές πηγές και άρθρα σχετικά με την ευαισθητοποίηση και την αποδοχή της πολυμορφίας, ενώ εφαρμόζονται ερωτηματολόγια σε εκπαιδευτικούς για τις απόψεις τους. Αποτελέσματα: Σε ό,τι αφορά τα αποτελέσματα, παρατηρείται ότι ένα ποσοστό άνω του 95% θεωρούν ότι η δημιουργία ενός σχολικού περιβάλλοντος όπου όλοι οι μαθητές/τριες θα νιώθουν άνετα, ασφαλείς και προστατευμένοι, θα μπορούν να εκφράζονται χωρίς φόβο και θα είναι χαρούμενοι και δημιουργικοί, είναι απαραίτητη για τη σωστή λειτουργία ενός συμπεριληπτικού σχολείου. Επίσης, ένα ποσοστό άνω του 73,5% θεωρεί πως η διαφορετικότητα επηρεάζει τη μαθησιακή διαδικασία προωθώντας τη συλλογικότητα, το σεβασμό, τη σχολική επιτυχία και την ισότητα των ευκαιριών. Ενδιαφέρον παρουσιάζει επίσης το γεγονός ότι ένα ποσοστό μεγαλύτερο από 83% θεωρεί αναγκαία την επιμόρφωση εκπαιδευτικών και την κατάρτισή τους πάνω σε νέες τεχνικές διδακτικής παρέμβασης που αφορούν τη διαφορετικότητα. Τέλος, ένα ποσοστό άνω του 84% των ερωτηθέντων εκπαιδευτικών πιστεύουν ότι είναι σημαντικός ο ρόλος του/της εκπαιδευτικού στη διαχείριση της διαφορετικότητας μεταξύ των παιδιών. Συμπερασματικά, τα αποτελέσματα υποδηλώνουν τη συμφωνία των εκπαιδευτικών για την ανάγκη δράσης προς την αποδοχή και την ευαισθητοποίηση στην πολυμορφία του μαθητικού σώματος.